
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«21» ліпеня 2026 г.
	       № 95
	   г. Масква




Аб унясенні змяненняў у некаторыя рашэнні 
Камісіі Мытнага саюза і Калегіі Еўразійскай 
эканамічнай камісіі
У адпаведнасці з пунктам 6 артыкула 258 і пунктам 10 артыкула 264 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў рашэнні Камісіі Мытнага саюза і Калегіі Еўразійскай эканамічнай камісіі змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Часова выконваючы абавязкі Старшыні Калегіі
Еўразійскай эканамічнай камісіі
	Б. Султанаў

	ДАДАТАК
да Рашэння Калегіі
Еўразійскай эканамічнай камісіі
ад 21 ліпеня 2026 г. № 95



ЗМЯНЕННІ,
якія ўносяцца ў рашэнні Камісіі Мытнага саюза 
і Калегіі Еўразійскай эканамічнай камісіі
1. У Парадку ажыццяўлення мытных аперацый у дачыненні да тавараў для асабістага карыстання, якія перамяшчаюцца праз мытную мяжу Еўразійскага эканамічнага саюза, або тавараў для асабістага карыстання,  якія часова ўвозяцца на мытную тэрыторыю Саюза, выпуску такіх тавараў і адлюстравання факта іх прызнання таварамі, якія не знаходзяцца пад мытным кантролем, зацверджаным Рашэннем Камісіі Мытнага саюза ад 18 чэрвеня 2010 г. № 311:
а) пункт 15 дапоўніць часткай наступнага зместу:
«У выпадку падачы дэкларацыі ў выглядзе электроннага дакумента з мэтай выпуску транспартных сродкаў, указаных у частцы першай гэтага пункта, у адпаведным рэквізіце структуры такой дэкларацыі ўказваецца дата ў фармаце дд.мм.гггг (дзень, месяц, каляндарны год), да заканчэння якой дэкларант абавязаны звярнуцца ў мытны орган па прадаўжэнне тэрміну часовага ўвозу, вывезці транспартныя сродкі з мытнай тэрыторыі або ажыццявіць іншыя дзеянні, прадугледжаныя міжнароднымі дагаворамі і актамі, якія складаюць права Саюза.»;
б) у пункце 17:
у частцы першай:
словы «адвольнай формы» замяніць словамі «ў выглядзе дакумента на папяровым носьбіце або ў выглядзе электроннага дакумента»;
словы «і прадставіць службовай асобе мытнага органа дэкларацыю (для транспартных сродкаў) або іншы дакумент (для аўта- і мотатранспартных сродкаў), аформленыя мытным органам пры часовым увозе такой катэгорыі тавараў для асабістага карыстання» выключыць;
пасля часткі першай дапоўніць часткай наступнага зместу:
«У выпадку падачы дэкларацыі ў выглядзе дакумента на папяровым носьбіце дэкларант абавязаны прадставіць службовай асобе мытнага органа дэкларацыю (для транспартных сродкаў) або іншы дакумент (для аўта- і мотатранспартных сродкаў), аформленыя мытным органам пры часовым увозе такой катэгорыі тавараў.»;
пасля часткі другой дапоўніць часткай наступнага зместу:
«У выпадку падачы дэкларацыі ў выглядзе электроннага дакумента ў адпаведным рэквізіце структуры такой дэкларацыі ўказваецца дата ў фармаце дд.мм.гггг (дзень, месяц, каляндарны год), да заканчэння якой дэкларант абавязаны звярнуцца ў мытны орган для паўторнага прадаўжэння ўстаноўленага мытным органам тэрміну часовага ўвозу ў межах максімальнага тэрміну, прадугледжанага пунктамі 1 і 2 артыкула 264 Кодэкса, або для мытнага дэкларавання мытнаму органу з мэтай выпуску ў свабоднае абарачэнне, з мэтай зваротнага вывазу або размяшчэння пад мытныя працэдуры, устаноўленыя міжнароднымі дагаворамі і актамі, якія складаюць права Саюза.»;
в) у пункце 18:
у частцы першай:
падпункты 3 і 4 выкласці ў наступнай рэдакцыі:
«3) не прадстаўлена заява;
4) не прадстаўлены дэкларацыя (іншы дакумент), аформленыя пры часовым увозе транспартнага сродку, у выпадку падачы дэкларацыі ў выглядзе дакумента на папяровым носьбіце;»;
дапоўніць падпунктамі 5 і 6 наступнага зместу:
«5) у заяве ўказаны недакладныя звесткі аб дэкларацыі, пададзенай у выглядзе электроннага дакумента;
6) заява не падпісана або не засведчана належным чынам.»;
дапоўніць часткай наступнага зместу:
«У выпадку падачы дэкларацыі ў выглядзе электроннага дакумента пры адмове ў прадаўжэнні тэрміну часовага ўвозу службовай асобай мытнага органа ў адпаведным рэквізіце структуры дэкларацыі ў выглядзе электроннага дакумента ўносіцца запіс: «Адмоўлена ў прадаўжэнні ў сувязі з __________» з указаннем прычын адмовы і яе даты ў фармаце дд.мм.гггг (дзень, месяц, каляндарны год).»;
г) пункт 19 дапоўніць часткамі наступнага зместу:
«У выпадку афармлення пры часовым увозе транспартных сродкаў для асабістага карыстання дэкларацыі (іншага дакумента) у выглядзе электроннага дакумента мытнае дэклараванне такіх транспартных сродкаў пры іх зваротным вывазе ажыццяўляецца шляхам падачы дэкларацыі ў выглядзе электроннага дакумента. Службовай асобай упаўнаважанага мытнага органа ў адпаведным рэквізіце структуры такой дэкларацыі ўносіцца запіс «Вываз» і ставіцца дата ў фармаце дд.мм.гггг (дзень, месяц, каляндарны год).
Пры гэтым калі ў фізічнай асобы, якая ажыццяўляе зваротны вываз такіх транспартных сродкаў, ёсць тавары, якія падлягаюць мытнаму дэклараванню, такія тавары могуць дэкларавацца ў адной дэкларацыі з транспартнымі сродкамі, якія вывозяцца назад. У прадстаўленай дэкларацыі службовай асобай упаўнаважанага мытнага органа ставяцца адзнакі, якія сведчаць аб выпуску (адмове ў выпуску).»;
д) у пункце 201:
у сказе другім часткі першай словы «адвольнай форме» замяніць словамі «выглядзе дакумента на папяровым носьбіце або ў выглядзе электроннага дакумента»;
пасля часткі другой дапоўніць часткай наступнага зместу:
«Дазвол на перадачу часова ўвезенага на мытную тэрыторыю транспартнага сродку для асабістага карыстання адлюстроўваецца ў рэквізіце структуры дэкларацыі ў выглядзе электроннага дакумента (адпавядае полю «Для службовых адзнак» дэкларацыі ў выглядзе дакумента на папяровым носьбіце), аформленай мытным органам пры часовым увозе на мытную тэрыторыю такога транспартнага сродку для асабістага карыстання, шляхам унясення службовай асобай мытнага органа запісу «Дазволена перадача ТС _________» з указаннем прозвішча, імені і імені па бацьку (пры наяўнасці) фізічнай асобы, якой такі транспартны сродак для асабістага карыстання перадаецца, і рэквізітаў дакумента, які сведчыць яе асобу, а таксама рэквізітаў дакумента, які пацвярджае прадастаўленне забеспячэння выканання абавязку па выплаце мытных пошлін, падаткаў, і сумы такога забеспячэння.»;
е) у пункце 202:
у частцы трэцяй словы «адвольнай форме» замяніць словамі «выглядзе дакумента на папяровым носьбіце або ў выглядзе электроннага дакумента»;
пасля часткі сёмай дапоўніць часткай наступнага зместу:
«Дазвол на перадачу часова ўвезенага на мытную тэрыторыю транспартнага сродку для асабістага карыстання адлюстроўваецца ў рэквізіце структуры дэкларацыі ў выглядзе электроннага дакумента (адпавядае полю «Для службовых адзнак» дэкларацыі ў выглядзе дакумента на папяровым носьбіце), аформленай мытным органам пры часовым увозе на мытную тэрыторыю такога транспартнага сродку для асабістага карыстання, шляхам унясення службовай асобай мытнага органа запісу «Дазволена перадача ТС для вывазу _________» з указаннем прозвішча, імені і імені па бацьку (пры наяўнасці) фізічнай асобы, якой такі транспартны сродак для асабістага карыстання перадаецца, і рэквізітаў дакумента, які сведчыць яе асобу, або наймення юрыдычнай асобы, арганізацыі, якая не з’яўляецца юрыдычнай асобай, або прозвішча, імені і імені па бацьку (пры наяўнасці) індывідуальнага прадпрымальніка, якім такі транспартны сродак для асабістага карыстання перадаецца, звестак аб іх пастаноўцы на ўлік у падатковым органе (пры наяўнасці), а таксама даты і нумара дагавора перавозкі транспартнага сродку для асабістага карыстання, транспартнага (перавозачнага) дакумента.».
2. У пункце 24 Парадку запаўнення пасажырскай мытнай дэкларацыі і ажыццяўлення мытных аперацый, звязаных са змяненнем (дапаўненнем) звестак, заяўленых у пасажырскай мытнай дэкларацыі, зацверджанага Рашэннем Калегіі Еўразійскай эканамічнай камісіі ад 23 ліпеня 2019 г. № 124:
абзац шосты дапоўніць словамі «, аб адмове ў прадаўжэнні тэрміну часовага ўвозу транспартнага сродку для асабістага карыстання»;
пасля абзаца шаснаццатага дапоўніць абзацамі наступнага зместу:
«У выпадку прадаўжэння тэрміну часовага ўвозу транспартнага сродку для асабістага карыстання ў пасажырскай мытнай дэкларацыі, аформленай пры ўвозе на мытную тэрыторыю Саюза такога транспартнага сродку, якая пацвярджае яго выпуск для часовага знаходжання на мытнай тэрыторыі Саюза, робіцца запіс: «Тэрмін часовага ўвозу ТС да ___________» (указваецца дата заканчэння перыяду прадаўжэння тэрміну часовага ўвозу такога транспартнага сродку для асабістага карыстання ў фармаце дд.мм.гггг (дзень, месяц, каляндарны год)).
У выпадку адмовы ў прадаўжэнні тэрміну часовага ўвозу транспартнага сродку для асабістага карыстання ў пасажырскай мытнай дэкларацыі, аформленай пры ўвозе на мытную тэрыторыю Саюза такога транспартнага сродку, якая пацвярджае яго выпуск для часовага знаходжання на мытнай тэрыторыі Саюза, робіцца запіс: «Адмоўлена ў прадаўжэнні ў сувязі з ___________» з указаннем прычын, якія паслужылі падставай для такой адмовы.».

